ზარხულიშ ოლიმპიური ლაჸაფეფი 2020

**2020 წანაშ ოლიმპიური ლაჸაფეფი** (, ,  *ნისენ ნიძიუ: ნენ კაკი ორიმპიკკუ*), ოფიციალურო — **XXXII ოლიმპიური ლაჸაფეფი** (, ,  *დაი სანძიუ: ნი-კაი ორიმპიკკუ კიო: გი ტაიკაი*), მარკეტინგული ჯოხო — **ტოკიო 2020** (, ,  *ტო: კიო: ნი-ძერო-ნი-ძერო*) — ზარხულიშ XXXII ოლიმპიური ლაჸაფეფი, ნამუთ 2020 წანას მანჯებედუკო-ოკო იაპონიაშ ნანანოღა ტოკიოს, მარა COVID-19-შ პანდემიაშ გეშა ართ წანაშ უკული იმანჯებჷ, ნამუშ გეშა 2020 წანაშ 24 მელახის გჷმაცხადჷ ოერეფოშქაშე ოლიმპიურ კომიტეტიქ. თეწკჷმა ართო, მარკეტინგულ ღანკით ოლიმპიურ ლაჸაფეფს ქჷდასქიდჷ  წანაშ აბრევიატურაქ „2020“. თენა მაართა ოლიმპიური ლაჸაფეფი რდჷ, ნამუთ ოგაგანაგე სიტუაციაშ გეშა გინოდვალირქ იჸუნ, დო ვართ გოუქვაფილქჷნ, თაშნეშე მაართა ოლიმპიური ლაჸაფეფი რდჷ ისტორიას, ნამუქჷთ იმანჯჷ გეკულა წანას.

ოლიმპიური ლაჸაფეფიშ მენძელუაშ გეშა ოფიციალური გჷნაცხადიშ მეღება 2011 წანაშ 1 ეკენიაშა რდჷ. 2012 წანაშ 23 მესის, ოერეფოშქაშე ოლიმპიური კომიტეტიქ გჷმაცხადჷ, ნამჷ-და ოფიციალურ კანდიდატეფო სქიდუდეს მადრიდი, სტამბოლი დო ტოკიო. 2013 წანაშ 7 ეკენიას, ბუენოს-აირესის, ოერეფოშქაშე ოლიმპიური კომიტეტიშ 125-ა სესიას ოლიმპიადაშ ნანანოღა გეგმაცხადჷ.

## მაკათური ერუანული ოლიმპიური კომიტეტეფიშ ბუნეფი

1996 წანაშე, მაკედონიაშ რესპუბლიკა ზარხულიშ დო ზოთონჯიშ არძა ოლიმპიურ ლაჸაფის ოკათუდჷ ობორჯე ჯოხოთ „ჸოფილი იუგოსლავიაშ რესპუბლიკა მაკედონია“, თიში ოფიციალური ჯოხოდვალაშ ოდებელი სტატუსიშ გეშა. საბერძნეთწკჷმა ქიანაშ ჯოხოდვალაშ გეშა დებაქ გეთუ 2018 წანაშ პრესპიშ აპიჯალათ, 2019 წანაშ ფურთუთას, ქიანაქ ოფიციალურო დითირჷ ჯოხო — ოორუე მაკედონია. ქიანაშ ახალ ჯოხო უწაიათ იჸუ აღიარაფილი ოერეფოშქაშე ოლიმპიური კომიტეტიშით, მარა ოორუე მაკედონიაშ ოლიმპიური კომიტეტი (NMOC) ოფიციალურო მეღებული ვა რდჷ 2020 წანაშ ფურთუთაშახ. 2020 წანას, ოორუე მაკედონიაშ ოლიმპიური კომიტეტიქ დელეგაცია გოუტუ 2020 წანაშ ზოთონჯიშ ახალნორდულ ოლიმპიურ ლაჸაფეფშა, მარა ტოკიოშ 2020 წანაშ ზარხულიშ ოლიმპიური ლაჸაფეფი ოორუე მაკედონიაშო პირველი რდჷ ახალი ჯოხოთ.

2019 წანაშ 9 ქირსეთუთას, მოსოფელიშ ანტიდოპინგური სააგენტექ (WADA) გუხურგუ რუსეთის არძანერი ოერეფოშქაშე სპორტიშ გვარობათ რკინაფაშა გიშულა ოთხი წანაშ ხანით, მუჟამსჷთ დედასურჷ, ნამჷ-და რუსეთიშ თარობა ოკათუდჷ ლაბორატორიულ მუნაჩემეფს, ნამუეფჷთ თინა WADA-ს წჷმურინჷ 2019 წანაშ ღურთუთას, მუჭოთ რუსეთიშ ანტიდოპინგური სააგენტეშ კჷნ აკადგინალ პიჯალათ. გოხურგუაშ შედეგო, WADA-ქ ალობა მეჩჷ რუსი სპორტსმენეფს, ნამუეფქჷთ ინდივიდუალური კვალიფიკაცია მუკორთესჷნ, ქოკათაფუდესკო ზარხულიშ 2020 ოლიმპიურ ლაჸაფეფს ნეიტრალური შილათ.

2021 წანაშ 19 ფურთუთას, გაცხადებულქ იჸუ, ნამჷ-და რუსეთი 2020 წანაშ ტოკიოშ ზარხულიშ ოლიმპიადას ოკათუდუდკო იჸიდჷ აბრევიატურათ „ROC“, რუსეთიშ ოლიმპიური კომიტეტიშ ჯოხოდვალაშ მეჯინათ, მარა კომიტეტიშ ედომუშამი ჯოხოდვალა დელეგაციაშ ეიოშინალო ვეგჷმირინუაფუდჷ. ნეიტრალური ბუნა წჷმორინაფილი რდჷ რუსეთიშ ოლიმპიური კომიტეტიშ შილათ.

2021 წანაშ 6 პირელს, ოორუე კორეაქ გჷმაცხადჷ, ნამჷ-და 2020 წანაშ ზარხულიშ ოლიმპიურ ლაჸაფეფს ვაკათუდჷ COVID-19 პანდემიაშ გეშა. 1988 წანაშე თენა პირველი შვანი რდჷ, მუჟამსჷთ ოორუე კორეა ვაკათუდჷ ოლიმპიურ ლაჸაფეფს. 2021 წანაშ 21 კვირკვეს, გვინეაქ გჷმაცხადჷ, ნამჷ-და 2020 წანაშ ზარხულიშ ოლიმპიურ ლაჸაფეფს "ოფიციალურო" ვაკათუდჷ COVID-19 პანდემიაშ გეშა.მოგვიანაფათ გვინეაქ გაუქვუ თე გჷნნოჭყვიდირი დო გჷმაცხადჷ, ნამჷ-და ტოკიოშ ზარხულიშ ოლიმპიადას აკათუდჷნ.

გეჸვენჯი 205 ერუანული ოლიმპიური კომიტეტიშ ბუნაქ დო ოერეფოშქაშე ოლიმპიური კომიტეტიშ ლტოლვილეფიშ ოლიმპიური ბუნაქ მიპალჷ კათაფაშ კვალიფიკაცია (თინეფს შქას 104 უნივერსალური გარანტირაფილი აბანი ქექე ათელტიკაშო, ნამუშ ომანგეთ არძა, 206 ერუანული ოლიმპიური კომიტეტის შეულებჷ გუტუას მაკათური კვალიფიკაციაშ უმკუჯინალო).

## ათლეტეფიშ მუდანობა ერუანული ოლიმპიური კომიტეტეფიშ მეჯინათ
11,656 ათლეტი 206 ერუანული ოლიმპიური კომიტეტიშე:

## კალენდარი

## რესურსეფი ინტერნეტის
* ოლიმპიური კომიტეტი
* ოლიმპიადა 2020
* ოლიმპიადა ტოკიოს (2020) 
* ტოკიოშ ოლიმპიური კომიტეტი

## სქოლიო

კატეგორია:ზარხულიშ ოლიმპიური ლაჸაფეფი
კატეგორია:ზარხულიშ ოლიმპიური ლაჸაფეფი 2020
კატეგორია:2021 წანა სპორტის
კატეგორია:COVID-19 პანდემიაშ გეშა გინოდვალირი სპორტული ღონისძიებეფი